hu hu hu hu hu hu hu hu en pt es id hu hu hu hu sk hu hu hu hu hu hu hu hu hu es hu hu hu hu hu hu hu hu hu hu ca en en en en az hu hu hu de hu de hu de hu de hu hu hu es hu hu hu hu hu hu hu hu hu hu hu hu hu hu hu es pt es en en es pt hu en hu
Emelkedik a koronavírus-fertőzöttek száma – pécsiérték.hu
Több színes programot kínál szeptemberben a Duna-Dráva Nemzeti Park
A Magnus Aircraft Fusión 212 kisrepülőgépe bemutatkozik az Egyesült Államokban
Pécs díszpolgára lett Uhrik Teodóra táncművész
Könyvbemutatót tart Bognár Papp Irén Pécs Város Napján
Megújult a Zrínyi-várat övező park Szigetváron
Emelkedik a koronavírus-fertőzöttek száma
Facebook Twitter Tumblr Pinterest
Már 1000 fölé került a napi új koronavírusos megbetegedések száma, ami azt jelzi, hogy a 4. hullám emelkedő trendben van Magyarországon. A kormány azt hangsúlyozza, hogy csak az oltás a megoldás, azonban néhány, óvatos intézkedést már foganatosítottak. Orbán Viktor miniszterelnök mondanivalójában is finom hangsúlyeltolódás körvonalazódik a maszkviselés kapcsán.
Folyamatosan emelkedik az új koronavírus-fertőzöttek száma Magyarországon, egyre többen kerülnek kórházba, illetve lélegeztetőgépre. A szennyvízadatok is azt mutatják, hogy a járvány 4. hullámában Magyarországon a 60%-os átoltottság ellenére érdemben terjed a koronavírus. Habár a kormány folyamatosan azt hangsúlyozza, hogy a koronavírus ellen az egyetlen megoldás az oltás, úgy tűnik, hogy szép csendben azért egyéb intézkedéseket is bevetnek. Hosszú ideig úgy látszott, hogy nem lépnek, a héten azonban három új rendelkezés is született.
Az iskolákban szigorodtak a karanténszabályok, miután egyre több intézményben jelenik meg a koronavírus. Mostantól az oltottakra is vonatkoznak a korlátozások, ha egy iskolában felüti a fejét a vírus. Ez logikus lépés, hiszen az oltás nem véd a fertőződésről, illetve az oltott terjeszteni is tudja a vírust, így megfertőzhet oltatlanokat is.
A Covid-osztályokon újra egyre több beteget ápolnak, ami újra azt teszi szükségessé, hogy több orvos és ápoló ismét koronavírusos betegeket gyógyítson – így kevesebb kapacitás jut a nem Covidos betegekre. Kásler Miklós Emmi-miniszter így visszarendelte a rezidenseket és a szakorvosjelölteket az intenzív osztályokra a külsős gyakorlatról, hogy a nem Covidos betegek ellátása is működjön.
A járvány már akkora, hogy a mentőszolgálat nem tudja végezni a teszteléseket. Ezért Müller Cecília tisztifőorvos a háziorvosokat is intenzívebben be kívánja vonja a tesztelésbe, akik több antigén-vizsgálatokat végezhetnek. Igaz, a rendelkezést furcsa cikkcakkok követték, ezért még nem kristályosodott ki, hogy mi lesz az új eljárásrend.
Mindezek azt mutatják, hogy újra különböző intézkedésekre van szükség a koronavírus-járvány 4. hulláma miatt, habár a szakértők ennél sokkal keményebbeket szeretnének. Az orvosok és a járványügyi szakemberek még több lépést tartanának szükségesnek, mindenekelőtt a maszkhasználat visszahozatalát. A Magyar Tudományos Akadémia a héten kiadott közlésében azt hangsúlyozta, hogy ezreket lehetne megmenteni azzal, ha újra kötelező lenne a maszk viselése. Hasonló felhívást tett közzé a Magyar Orvosi Kamara is, amely a járvány berobbanásától tart. Azt minden szakértő hangsúlyozza, hogy az oltás a legjobb védekezési eszköz, de nem az egyetlen.
Még sok az oltatlan ember, ők különösen veszélyeztetettek, megtölthetik a kórházakat, és előállhat megint egy olyan helyzet, amit senki nem szeretne látni – mondta Kemenesi Gábor virológus egy interjúban, hozzátéve, hogy az oltás felvétele mellett a maszkviselés is segíthet a járvány leküzdésében. Zacher Gábor, a hatvani kórház orvosa a Portfolio-nak adott interjújában hangsúlyozta: legalább a tömegközlekedésben, az üzletekben, az irodákban és más nyilvános zárt terekben visszahozná a kötelező maszkviselést, hogy lassuljon a járvány terjedési sebessége. Arról is beszélt, hogy nincs tudomása az orvosoknak arról, hogy valaki 3 vakcina adag után kórházba került volna. Bár 100 százalékos védelem nincs, de nagyon-nagyon visszaesik annak a valószínűsége, hogy valaki beteg lesz, ha háromszor beoltották – tette hozzá.
Pénteken Orbán Viktor miniszterelnök is arról beszélt, hogy felveszi a harmadik oltást. Néhány hete még úgy értékelt, hogy az időseknek van szükségük erre, azonban ahogy egyre nagyobb a 4. hullám, úgy válik óvatosabbá mindenki. Szerinte a harmadik oltás felér egy életbiztosítással. Orbán Viktor továbbra is hangsúlyozza, hogy az oltás az egyetlen hosszú távú megoldás a járvány ellen, és a maszkhordás nem győzi le a koronavírust, azonban finom hangsúlyeltolódást hallhattunk a miniszterelnöktől. Arról beszélt ugyanis, hogy a zsebében neki is ott lapul a maszk, és felveszi, amikor szükségesnek tartja, illetve felveszi azért is, hogy esetleg ő ne fertőzzön meg másokat.
Címlapkép: The Mercury News
Click to share on Facebook (Opens in new window)
Click to share on Twitter (Opens in new window)
Click to share on Tumblr (Opens in new window)
Click to share on Pinterest (Opens in new window)
koronavírus koronavírus elleni oltóanyag orbán viktor vakcina
Átadták az idei „Év női példaképe Baranyában” díjakat
Általános iskolások ültettek fákat Pécsen
Kotalan tudomány, és művészeti konferencia és fesztivál a Pécsi Tudományegyetemen
Szarvasveszélyre figyelmeztet a rendőrség
A városfejlesztési terveket hamarosan le kell adni…
Ön szerint milyen városképe legyen a jövőben Pécsnek?
Pécsi polgárok hívták életre a Pécsi Értékközösség...
BIOKOM Dr. Őri László előadás fejlesztés felsőoktatás felújítás Janus Pannonius Múzeum Kerek Világ Alapítvány kiállítás koronavírus Kővári János oltás orbán viktor Pannon Filharmonikusok programok Pécsi Nemzeti Színház pécsi tudományegyetem támogatás
© Copyright 2022, Minden jog fenntartva. |  Pécsi Értékközösség Alapítvány
Facebook Twitter WhatsApp Telegram